cyanic-selkie/wikianc huggingface dataset:
Tibia (videospill)
Support og regler
Tibia har også et visst antall «GameMastere» (GM) som er utstyrt med spesielle verktøy som for eksempel kan lokalisere en person og teleportere seg til han eller henne, eller gjøre seg selv usynlig. «GameMastere» forfølger og straffer personer som bryter tibias regler. Alle de tre gruppene med folk som passer på at ting fungerer som de skal overvåkes av konsument-supporten, ansatt av CipSoft, spillets utviklere. Det er også CM de er i et høyere stadium enn GM. Cm's Jobber i Tyskland ved lokalene
Engelske fansider
multiplayer online roleplaying game (English and Deutsch)
768 Struveana
768 Struveana er en hovedbelteasteroide. Den ble oppdaga den 4. oktober 1913 av Grigorij Neujmin fra Simeiz-observatoriet på Krim. Den er oppkalt etter Friedrich Georg Wilhelm Struve, hans sønn Otto Wilhelm Struve og sønnesønnen Hermann Struve, alle baltisk-tyske astronomer.
Venstreorientert politikk
I Vesten assosieres betegnelsen som regel med sosialdemokrati og sosialliberalisme (men ikke klassisk liberalisme), og (spesielt i Vest-Europa) med velferdsstaten og demokratisk sosialisme. I Øst-Europa, Asia, Sør-Amerika og Afrika assosieres det oftest med marxismen-leninismen og/eller maoisme, samt temaer som antiimperialisme og omfordeling av landområder.
På generell basis kjemper venstresiden for et sekulært, multikulturelt samfunn, med staten i en fremtredende rolle. Den har flere likheter med popularisme, kommunitarisme, syndikalisme, fagforeningers holdninger, anarkisme, venstre-libertarianisme, sosialisme, og på den venstreekstreme siden, Kommunisme.
Rock på Torget
Rock på Torget var en endags-musikkfestival i Bodø som første gang gikk av stabelen 14. august 2010. Artistene som opptrådte var Aunt Mary, Høst (to forskjellige utgaver av bandet), Junipher Greene og Ruphus.
Euphoria Morning
Euphoria Morning er debutalbumet til Chris Cornell. Det kom ut i 1999 og hadde tolv sanger. «Can't Change Me» ble nominert for Best Male Rock Vocal Performance i 2000, men han vant ikke. Euphoria Morning solgte 75 000 kopier i dens første uke og den har totalt solgt over 343 000 kopier i USA alene. Albumet ble utgitt etter Cornells tid i Soundgarden og før han var med på å starte Audioslave.
Bergsjøen (Modum)
Bergsjøen er en innsjø, nærmest ei stille øverst i Drammenselva som står i nær tilknytning til Tyrifjorden, mellom Vikersund og Geithus i Modum kommune. Bergsjøen er inntaksmagasin for Geithusfoss kraftverk.
Området er et viktig våtmarksområde for sjø- og vadefugler, som også i stor utstrekning overvintrer der. Sjøen er del av Tyrifjorden dyrefredningsområde. Sjøen er også et godt fiskevann med abbor, ørret, sik, gjedde og brasme.
Eurylychnus
Eurylychnus er en slekt av løpebiller som særlig finnes i sandete områder, der de lever som predatore i utgravde ganger.
Russian Airplay Chart
Russian Airplay Chart er den offisielle russiske musikklista dedikert til singler. Madonna er den eneste vestlige artisten som har klart å toppe denne listen.
Eurylychnus
Utseende
Middelsstore (ca. 10-15 millimeter), avlange, blankt rødbrune til svarte løpebiller. Antennene er tynne. Hodet er kort og bredt. Pronotum er rundet med en markert innsnevring mellom dette og dekkvingene, som er litt rundede med eller uten fine punktstriper.
Levevis
Sandgraverne er knyttet til områder med løs sandjord, der de graver tunneler der de sitter og venter på bytte, selv om de også kan spise noe åtsler og av og til litt plantekost. Artene i denne slekten kan ikke fly.
Utbredelse
Slekten er utbredt i det østlige Australia.
Max Baldry
Maxim Alexander Baldry (født 5. januar 1996) er en engelsk skuespiller. mest kjent for rollen som Stephan i filmen Mr. Beans ferie. Han vokste opp i Moskva og Warszawa og snakker russisk flytende, men foreldrene, som bodde i Russland og i Polen på grunn av farens jobb, flyttet tilbake til Storbritannia i 2003.
Fjerde Laterankonsil
Det fjerde Laterankonsil (11.-30. november 1215) ble sammenkalt av pave Innocens III med den pavelige bulle Vineam domini Sabaoth av 19. april 1215. Konsilet trådte sammen i Lateranpalasset i Roma den 11. november 1215.
Beskrivelse
Gitt den rommelige perioden mellom innkallingsbullen og konsilets åpning, kunne mange biskoper delta. Konsilet betraktes av den katolske kirke som det tolvte økumeniske konsil. Det deltok 71 patriarker og metropolitanbiskoper, 412 biskoper, og 900 abbeder og priorer, og representanter for en rekke monarker. Det var dermed det største og mest representative av middelalderens konsiler frem til da.
Innocens III regnes som en av middelalderens mer betydelige kanonister. Dette konsilet etterlot seg omfattende kirkelig lovgivning, og meget av dette var med på å forme kirkens trosuttrykk. For eksempel definerte konsilet Kirkens nattverdslære i en filosofisk-teologisk språkdrakt der ordet transsubstansiasjon stod sentralt. Pavens utkast til hvordan de romerske dikasterier ble imidlertid avvist av konsilsfedrene, skjønt hans øvrige planlagte bestemmelser fant tilslutning. Disse ble senere inndelt i tematiske bolker av glossatorene, nummerert og medtatt i de forskjellige kirkerettssamlinger som man støttet seg til; slik fikk dette konsilets bestemmelser en rask og vid resepsjon i de europeiske katolske delkirker. En av de viktigste av de tidligere kommentatorer til Det fjerde Lateranskonsils bestemmelser var Johannes Teutonicus Zemeke.
På det rent sekulære område bekreftet konsilet Fredrik IIs elevasjon til Hellig Romersk Keiser.
George Stephanopoulos
George Stephanopoulos (født 10. februar 1961) er en amerikansk TV-journalist og tidligere politisk rådgiver. Før han begynte ved ABC News, var han senior politisk rådgiver til den amerikanske valgkampen for presidentkandidat Bill Clinton i 1992, og senere ble han kommunikasjonsdirektør i Det hvite hus.
Bakgrunn
Stephanopoulos er etterkommer av greske innvandrere, og han ble født i Fall River, Massachusetts. Han vokste opp i Purchase, New York, og i Cleveland, Ohio. Faren, Robert George Stephanopoulos, var gresk-ortodoks prest og «dean emeritus» i katedralen til Holy Trinity i New York City, New York. Hans mor, Nickolitsa Gloria (født Chafos) Stephanopoulos, var i mange år direktør for den nasjonale nyhetstjenesten for et gresk-ortodoks erkebispedømme. Som sine foreldre ble unge George en tilhenger av den greske ortodokse troen, og han vurderte lenge å studere til prest selv.
Stephanopoulos var student ved Orange High School, som ligger i en forstad til Cleveland, Ohio. I 1982 fikk han sin bachelorgrad i statsvitenskap fra Columbia University i New York, der han var en sportsbegivenhet for WKCR-FM, universitetets radiostasjon. Mens han studerte ved college, annonserte han fotballkamper med dagens New York Mets Sportsnet.
Politisk engasjement
I 1988 jobbet Stephanopoulos for Michael Dukakis under den amerikanske presidentvalgkampen. Han bemerker at en av attraksjonene til denne kampanjen var at Dukakis var en gresk-amerikansk liberal fra Massachusetts. Etter denne kampanjen, ble Stephanopoulos ansatt hos Dick Gephardt, som var House of Representatives Majority Leader, og Stephanopoulos holdt denne posisjonen inntil han ble med i presidentkampanjen til Bill Clinton i 1992. Stephanopoulos var, sammen med David Wilhelm og James Carville, et ledende medlem av den amerikanske presidentvalgkampen. Hans rolle under denne kampanjen ble senere portrettert i dokumentarfilmen The War Room som kom ut i 1993.
Stephanopoulos trakk seg fra Clinton-administrasjonen kort tid etter at Clinton ble gjenvalgt som president ved valget i 1996. Hans memoarer, All Too Human: A Political Education (1999), ble utgitt etter at han forlot Det hvite hus i Clintons andre periode som president. De ble raskt en nummer én på New York Times' bestselgerliste. I boken snakket Stephanopoulos åpent om sin depresjon og hvordan han nesten brøt sammen av presset ved å formidle pressemeldinger fra Det hvite hus.
Etter toppolitikken
Stephanopoulos ble senere kjent som hovedpolitisk korrespondent for ABC News og som med-anker på ABC News' nyhetsprogram Good Morning America (GMA). De siste årene har han ledet ABC News sin spesielle livedekning av politiske hendelser sammen med Charles Gibson og Diane Sawyer, og han har jevnlig dukket opp på World News, og lanserte «George's Bottom Line», som var en blogg på ABCNews.com.
Remyra Idrettslag
Remyra IL (stiftet i 1979) er et idrettslag fra Remyra i Stjørdal i Trøndelag, som driver med fotball og håndball. Remyra IL har god bredde i ​barne- og ungdomsklassen.
Richard Seaman
Richard Seaman (født 4. februar 1913 i Sussex, England, død 25. juni 1939 i Belgia) var en av de største britiske racerkjørerne før andre verdenskrig. Han var med på [Mercedes-Benz] sitt lag fra 1937 til 1939. Han kjørte i en Mercedes-Benz W125 og i 1938 vant han Grand Prix i Tyskland i nærvær av Adolf Hitler. Det har blitt sagt at Hitler ikke likte at det ikke var en tysker som vant dette løpet at han sluttet å komme på lignende løp i fremtiden.
Remyra Idrettslag
Fotball
A-laget i fotball skulle opprinnelig spilt 2011-sesongen i 4. divisjon, men valgte å trekke laget sitt. Laget spiller derfor i 5. divisjon, men måtte starte med 6 minuspoeng grunnet degraderingen.
Etter å ha manglet A-lag en stund, ble nytt A-lag startet i desember 2015.
Richard Seaman
I 1937 signerte han en ny kontrakt med Mercedes-Benz og han gikk dermed imot ønskene til moren hans som ikke ville at han skulle kjøre for «nazi-laget». I desember 1938 giftet han seg med Erica Popp som var datteren til direktøren for BMW. Dette gjorde han også imot sin mors ønsker.
Under Belgias Grand Prix på Circuit de Spa-Francorchamps-banen i 1939 krasjet han med bilen sin inn i et tre. Han døde bare noen få timer senere og ble kun 26 år gammel. Richard Seaman ble gravlagt ved Putney Vale Cemetery i London, og hans grav vedlikeholdes fremdeles av Mercedes-Benz.
Remyra Idrettslag
Fotball
Lagets trener i 2016-sesongen er Bjørn Egil Halsan, som tidligere har rykket opp fra 6. div med Lånke IL.
2019 startet Remyra opp nytt seniorlag i fotball med Torstein Nordby som ny hovedtrener.
Remyra har spilt 2 sesonger i 6 div.
Mysore
Mysore er kjent for festlighetene som finner sted under Dasarafestivalen, når byen besøkes av et stort antall turister. Med Mysore forbinder man også Mysorejasmin, malerstil fra Mysore, den søte matretten Mysore pak, Mysore Peta (tradisjonell silketurban) og klesplagget som blir kalt Mysore silke sari.
Jernbanen forbinder byen Mysore med Bangalore, og derifra går det jernbanelinjer videre til blant annet Chennai og Mumbai.
Bulqizë
Bulqizë er en by i prefekturet Dibër i Albania. Den har ca. 10 000 innbyggere.
Byen er en gruveby som ligger øst i landet, ved hovedveien SH 6 ikke langt fra grensen til Nord-Makedonia ved grensebyen Debar.
Byen er hovedstad i Bulqizë-distriktet.
Kongo under Sommer-OL 2016
Kongo under Sommer-OL 2016 kan være:
Royal Household
Royal Household er betegnelsen på det britiske hoffet. Tidligere var Royal Household en sentral del av regjeringen, men i moderne tid har det blitt gradvis mer adskilt fra styringsfunksjoner og har nå nesten bare praktiske oppgaver. Enkelte politiske oppgaver gjenstår i forbindelse med diplomatiet og kommunikasjonen mellom monarken og regjeringen / Parlamentet.
Embeter
Embetsinnehaverne er medlemmer av Lord Chamberlains komité, og rapporterer direkte til ham.
Enheter
Privatsekretæren kontrollerer pressekontoret, Queen's Archives og Defence Services Secretary.
Royal Almonry, Ecclesiastical Household og Medical Household er separate enheter, men rapporterer til Keeper of the Privy Purse and Treasurer to the Queen.
Master of the Household er nominelt underlagt Lord Steward, men sistnevnte har kun seremonielle funksjoner. Tilsvarende ordning gjelder for Master of the Horse, som nominelt er underlagt Royal Mews.
Normalt innehas embetene i Royal Household av seniorwhips fra regjeringspartiet i House of Commons. Regjeringens Chief Whip i House of Lords blir normalt utnevnt til Captain of the Gentlemen-at-Arms og Deputy Chief Whip til Captain of the Yeomen of the Guard. Juniorwhips blir utnevnt til Lords-in-Waiting eller Baronesses-in-Waiting. Enkelte av disse blir til tider tilkalt for å utføre plikter for kongehuset, spesielt Vice-Chamberlain som regelmessig skriver parlamentsrapporter for monarken.
Eiendomsseksjonen i Royal Household har ansvar for å vedlikeholde kongelige residenser som er i bruk, og finansieres gjennom tilskudd fra Parlamentet. Unntaket er noen residenser som er kongefamiliens private eiendom, som Balmoral Castle og Sandringham House. Tidligere kongelige residenser, blant annet Tower of London, ivaretas av Historic Royal Palaces, som er en selvfinansiert enhet.
Medlemmer av kongefamilien som utfører kongelige plikter på vegne av monarken har egne hushold, som varierer veldig i størrelse. Enkelte har kun en deltidssekretær som holder orden på avtaler og korrespondanse, mens prinsen av Wales har et stort hushold.
Skottland
I Skottland finnes det egne embeter i Royal Household:
I tillegg er det en rekke arvelige og ikke-arvelige embeter, blant annet Master Carver, Hereditary Keepers of Palaces and Castles, Lord Lyon King of Arms, Guvernøren av Edinburgh Castle, Royal Company of Archers, Dean of the Thistle, Dean of the Chapel Royal, Historiographer Royal og Astronomer Royal for Scotland.
Anders Mathias Larsen
Anders Mathias Larsen (født 1946 i Stavanger) er en norsk lektor, prest og politiker.
Larsen var ordfører for Kristelig Folkeparti i Kvinesdal fra 1990 til 1999.
Han ble ordinert til prest i 2000, den første i Norge uten teologisk embedseksamen. Han var prest i Kvinesdal fra 2001 til 2006.
Larsen har også vært prosjektleder for samlivskonseptet LEVEL.
Betania Kristiansand
Betania Kristiansand er en kristen frimenighet i Kristiansand som er tilsluttet bevegelsen De Frie Evangeliske Forsamlinger (DFEF, også kalt De Frie Venner). Menigheten praktiserer troende dåp (Det baptistiske dåpssyn), barnevelsignelse og frikirkelig konfirmasjon. Lokalene ligger i Elvegata 8-10, ved utløpet til elva Otra. Menigheten hadde 315 tilskuddstellende medlemmer i 2019.
Historie
Menigheten startet som et lite fritt fellesskap en gang mellom 1900 og 1910. Før bevegelsen De Frie Evangeliske Forsamlinger fikk sitt offisielle navn gikk Betania Kristiansand under navnet Den Frie Evangeliske Misjon. Betanias første lokaler var i en tidligere tønnefabrikk på Lund, rett utenfor Kristiansand sentrum, ikke langt fra elva Otra. En periode hadde de også møtene sine på TOTALEN i Kristiansand Sentrum, før de på 1960-tallet bygde egne lokaler i Elvegata - på bysiden av Otra. De samme lokalene de i dag driver sin virksomhet fra.
Pastorer/forstandere (ukomplett):
Virksomhet
Menigheten har sine gudstjenester hver søndag kl 17.00, samt ungdomsmøte (One80) hver fredag kl 20.00. Det drives søndagsskole, omsorgsarbeid, bønnesamlinger, sang- og musikkarbeid, babysang og eldretreff.
Lederskap/styresett
Menigheten ledes av pastor og eldsteråd/lederråd. Betania er en demokratisk styrt menighet, som betyr at menighetsmøtet (menighetens tilhørige) sammen med eldsteråd/lederråd er menighetens høyeste organ. Det vil si at lederrådet har mandat til å handle på vegne av menigheten, men ved voteringer er det menighetsmøtets flertall som bestemmer. Menigheten ledes av et eldsteråd/lederråd bestående av både menn og kvinner, inkludert pastor.
Interrimstyre:
Visakhapatnam
Visakhapatnam (telugu, ; også kalt Vizag) er en havneby i den indiske delstaten Andhra Pradesh, på østkysten av India. Byen er administrasjonssenter for distriktet med samme navn, og hjem for den indiske marinens Eastern Naval Command. Byen har et areal på 540 km², og en befolkning på 969 608 personer.
Byen sies å ha fått navnet sitt fra gudinnen Visakha (guden for tapperhet); patnam er telugu for «by».
Stopping
Stopping av klesplagg, spesielt sokker er en måte å reparere hull og rakning på. Finere tekstiler kan kunststoppes, en teknikk der en etterligner vevningen, og bruker tråder tatt fra skjulte deler av plagget.
Strikkede strømper og sokker blir utsatt for slitasje i skoene, spesielt på hælen. Stoppingen foregår da ved at en setter inn et soppformet redskap slik at feltet rundt hullet holdt riktig form. Stoppegarnet er helst i samme farge og tres på en stoppenål, der nåløyet er videre enn på en synål.
Etter at det ble vanlig med andre fibre, som nylon og bomull til relativt lave priser, er stoppeteknikken i ferd med å gå i glemmeboken.
Statens havarikommisjon for Forsvaret
Statens havarikommisjon for Forsvaret (SHF) var en havarikommisjon i det norske Forsvarsdepartementet med ansvar for å undersøke ulykker og alvorlige hendelser i Forsvaret. Formålet med undersøkelsene var å utrede forhold som kan ha betydning for forebyggelsen av ulykker ved militær aktivitet. SHF tok ikke stilling til sivilrettslig eller strafferettslig skyld og ansvar.
SHF ble etablert i 2017 ved ikrafttredelsen av forsvarsundersøkelsesloven. Kommisjonen var administrativt lagt under departementsråden i Forsvarsdepartementet. Lederen for SHF var sivil embedsmann, mens øvrige ansatte kunne være sivile eller militære.
Den første ulykken kommisjonen fikk ansvar for å undersøke, var en hendelse der et AW101-helikopter fra NAWSARH-prosjektet veltet på bakken under testing. Kommisjonen undersøkte også skipskollisjonen ved Stureterminalen 2018, i ettertid kjent som «Helge Ingstad»-ulykken.
Den 1. juli 2020 ble SHF lagt ned og oppgavene overført til Statens havarikommisjon.
769 Tatjana
769 Tatjana er en hovedbelteasteroide. Den ble oppdaga den 6. oktober 1913 av Grigorij Neujmin fra Simeiz-observatoriet på Krim. Bakgrunnen for navnet er uklar. Den er enten oppkalt etter en venninne av Neujmin, eller en sikkelse fra Aleksandr Pusjkins roman Jevgenij Onegin.
Rayquaza
Rayquaza er en legendarisk Pokémon i 3. generasjon av Pokémon-spillene. Den er av typene Dragon (drage) og Flying (flyger) Pokémon. Den er en gigantisk, grønn, flygende slange som lever høyt oppe i atmosfæren. Som vist i filmen "Destiny Deoxys", er den ekstremt territorial, og har et vanvittig temperament. Den flyr svært fort selv om den ikke har noen vinger, og til tross for den strømlijede formen skaper den et kraftig vakuum etter seg når den flyr (kraftig nok til å rive opp lyktestolper og suge ut vinduer). I filmene og spillene gir ikke Rayquaza inntrykk av å være like kraftig som Groudon og Kyogre, men da den nærmet seg en storby i Pokémon-film nummer sju, ble hele byen evakuert uten nøling. Rayquaza har mange kraftige angrep til disposisjon, og den bruker dem uten en tanke på hva som blir truffet hvis den bommer. Blant disse er Hyper Beam (energistråle), Dragon Pulse (eksplosiv kule som blir skutt ut), Ice Beam (isstråle som fryser alt den treffer), ExtremeSpeed (takleangrep) og Outrage (Skader motstanderen hardest mulig ved å gå berserk mot den).
Lyn Gordon (andre betydninger)
Lyn Gordon har flere betydninger:
Rayquaza
Rayquaza spiller en større rolle i Pokémon Emerald, enn i forgjengerne Pokémon Ruby og Sapphire. Den er der en slags megler mellom to andre legendariske Pokémon, Groudon og Kyogre. Derfor er den avbildet på omslaget til Emerald.
Rayquaza er basert på beistet Ziz fra hebraisk mytologi.
Jirachi
Jirachi er en mytisk pokémon i 3. generasjonen av Pokémon-spillene. Den er av typene Steel (stål) og Psychic (synsk) pokémon. Jirachi er kjent i myter og legender for å sove i tusen år, for deretter å være våken i en uke før den sovner igjen. Denne ene uken har den evnen til å oppfylle alle ønsker, som til gjengjeld må skrives ned på lappene den har festet til hodet. Jirachi er derfor et yndet mål for skattejegere, men det er så å si ingen som gidder å prøve å finne den, siden selv om man gjør det, kommer den sannsynligvis til å være sovende uansett, og er derfor ubrukelig. I likhet med Abra vil den også fra tid til annen manipulere objekter i nærheten med overskuddstankekraft, så selv om man bruker den som trofé og setter den i stua, er det stor sjanse for at den vil rive ned huset selv om den sover.
Rayquaza
Navnet kommer av ordene «ray», som betyr stråle, og «quasar» som betyr kvasar.
Rayquaza har nr. 384 i National Dex.
Jirachi
Spesielle evner
Jirachi er den eneste kjente pokémon som kan lære angrepet Doom Desire. Dette angrepet går ut på å sende voldsomme mengder energi opp i atmosfæren, der angrepet samler sollys og kommer til bake noen minutter senere med voldsomt ødeleggende kraft. Jirachi har også flere helbredende krefter, og den kan se inn i fremtiden. Som de fleste psykiske pokémon har den evnen til å manipulere objekter med tankene, og som de fleste stål-pokémon er huden dens hard som stål. Hvis Jirachi blir angrepet i søvne, vil den kjempe uten å våkne.
Navnet kommer fra det russiske ordet «zhelat» som betyr «å ønske seg» eller «å begjære». Utseendemessig kan Jirachi minne litt om en stjerne (som i ønskestjerne, derav navnet).
Jirachi har nr. 385 i National Dex.
Branäs
Det bygges for tiden et nytt hotel på stedet som skal ha en kapasitet til 330 sengeplasser.
Fábio Santos
Fábio Santos Romeu (født 16. september 1985) er en norsk fotballspiller som spiller for den brasilianske klubben Sport Club Corinthians Paulista.
MS «Fjordbris»
MS «Fjordbris» kan vise til:
Cholevomorpha
Cholevomorpha er en slekt av mycelbiller som særlig finnes knyttet til sopp og åtsler.
Utbredelse
Arten er utbredt i det sørøstlige Australia (Victoria, Tasmania).
Lynlås
Lynlås er en type lukkemekanisme som er vanlig brukt på plastposer, særlig fryseposer. Lynlåsen ble utviklet på 1950-tallet av det japanske firmaet Nippon Sha. I 1961 kjøpte det amerikanske firmaet Flexigrip Inc. rettighetene og inngikk en samarbeidsavtale med Dow Chemical Company om å lage lynlåsposer for grønnsaker. Produktet viste seg fort å bli en stor suksess, og lynlåsposer brukes i dag til pakking av nesten alle typer små løsvarer.
Daytona International Speedway
Daytona International Speedway er en racerbane i Daytona Beach, Florida, USA. Den har en ovalformet bane som er om lag 4 km lang, og rommer 168 000 tilskuere.
Konkurranser
Daytona har en rekke klassiske konkurranser, fremforallt i NASCAR-serier, men også et berømt 24-timersløp for sportsbiler og et 200 milesløp for motorsykler (AMA Superbike).
Eksterne lenker
http://thethunderchild.com/YouFlyGirl/Articles/DaytonaBeachAviation.html
Pernille Holmboe
Pernille Holmboe (født 2. mai 1977 i Bærum) er en norsk fotomodell, nå bosatt i Hongkong. Hun har vært kleskjeden Gina Tricots ansikt utad i mange år, som hun har hatt en lenge løpende kontrakt med som ble avsluttet i 2010. Hun er spesielt kjent blant nordmenn, hvor hun betraktes som et «synonym» med merket.
Hun har også vært avbildet på forsiden av Damernas Värld i november 2005.
Watchet
Watchet er en liten havneby, verdslig sogn og valgkrets i det seremonielle grevskapet Somerset. Byen ligger 24 km vest for Bridgwater, 24 km nordvest for Taunton, og 14 km øst for Minehead. Byen ligger ved munningen av elven Washford i Bridgwaterbukten som er en del av Bristolkanalen. Den er lokalisert i utkanten av nasjonalparken Exmoor. Sognet omfatter grenden Beggearn Huish. Ved folketellingen i 2011 hadde byen en befolkning på 3 785 innbyggere.
Pernille Holmboe
Hun har jobbet som modell siden tenårene, først i Milano og Paris og så i New York City før hun flyttet til London hvor hun bodde frem til 2010.
Mato Grosso
Mato Grosso er Brasils tredje største delstat, og ligger vest i landet. Nabostater er (fra vest med klokka) Rondônia, Amazonas, Pará, Tocantins, Goiás og Mato Grosso do Sul. Den grenser også til nabolandet Bolivia i sørvest. Mato Grosso hadde i 2015 et beregnet folketall på 3,265,486.
Watchet
Den eldste bosetningen kan vært jernalderens bygdeborg Daw's Castle. Deretter flyttet innbyggerne til munningen ved elven hvor en liten havn utviklet seg. De ble angrepet av norrøne vikinger på 900-tallet. Handel førte til at havnen langsomt vokste til tross for ødeleggelser fra harde stormer. Senere ble det importert og eksportert varer fra Wansbrough Paper Mill fram til 1800-tallet da denne vokste med eksport av jernmalm som ble fraktet inn fra Brendon Hills via West Somerset Mineral Railway, hovedsakelig til Newport for videre transport til jernverket Ebbw Vale Steelworks. Jernbanen West Somerset Railway var også knyttet til byen og havnen, og fraktet varer og folk fra Bristol. Handelen med jernmalm ble redusert og opphørte tidlig på 1900-tallet. Havnen fortsatte med mindre kommersiell handel fram til år 2000 da den ble omgjort til en småbåthavn.
Kirken er dedikert til den hellige Decuman, som det er antatt døde her en gang rundt 706. Han er en lokal mytisk helgen som kom seilende på en flåte og brakte med seg kristendommen til Somerset. En gammel kirke ble reist ved Daw's Castle og en nyere kirke ble bygget på 1400-tallet. Det er flere graver og monumenter til landeieren John Wyndham og hans familie fra 1600-tallet som eide storgodset. Samuel Taylor Coleridges dikt The Rime of the Ancient Mariner (1798), som ble skrevet i dette området, er feiret på en statue ved havnen.
Mato Grosso
Navnet betyr «tykt gress».
Utenom delstatshovedstaden Cuiabá er det få byer. De viktigste er Várzea Grande,Cáceres og Rondonópolis.
Pernille Holmboe
Etter seks år som Gina Tricots ansikt er kontrakten avsluttet og hun er erstattet med den brasilianske modellen Emanuela de Paula i 2010. En av grunnene for skiftet var fordi hun ble gravid ifølge Victor Appelqvist, markedssjef i Gina Tricot. I 2011 startet hun klesmerket Cameo sammen med designeren Tale Øvstebø.
Jules Olitski
Jules Olitski (født Jevel Demikovski 27. mars 1922 i Snovsk i Tsjernihiv oblast i Ukraina, død 4. februar 2007) var en amerikansk abstrakt maler, grafiker, skulptør og lærer.
Mato Grosso
Geografi
Mato Grosso inneholder tre store naturlandskaper: våtmarksområdet Pantanal, slettelandskapet Cerrado samt deler av Amazonasregnskogen. Nasjonalparken Chapada do Guimarães ligger i delstaten. Transpantaneira-veien ble påbegynt i 1970-årene og var planlagt å krysse Pantanal. Den ble imidlertid aldri fullført og brukes nå mest for turisme. Mato Grosso er i hovedsak en jordbruksstat, med en økonomi basert på kveg-oppdrett.
Historie
Mato Grosso ble delt i to i 1977, hvor Mato Grosso do Sul ble skilt ut som en egen delstat. Bororo-indianerne er bosatt i Mato Grosso.
Mato Grosso ble invadert og okkupert av Paraguay under trippelalliansekrigen. Brasil greide til slutt å gjenerobre området, men Paraguay hadde egentlig bare invadert området for å trekke krigen nordover når landet egentlig skulle slåss i Rio de la Plata-regionen, hvor Brasil hadde invadert Uruguay. Brasil og Argentina invaderte Paraguay, og Brasil overdrog større områder fra Paraguay til Mato Grosso. Disse landområdene er idag en del av Mato Grosso du Sul.
Flagg
Flagget har samme farger som nasjonalflagget, med blå som symbol for himmelen, grønn for vegetasjonen og hvitt som symbol for fred. En gyllen stjerne symboliserer gullet som trakk til seg de første innbyggerne. Flagget ble utviklet 31. januar 1890, bare noen få dager etter fastsettelsen av Brasils flagg. Det ble vedtatt som offisielt delstatsflagg 8. oktober 1929.
Jules Olitski
Olitskis lerreter fra 1950-tallet var malt i tjukk impasto; i dem fra 1960-tallet har det skjedd en avgjørende forandring i form av sprayete, flekkede lerreter, color-field painting «fargefeltmalerier» med store, hele former og klare farger, for eksempel High a Yellow (1967). Hans atmosfæriske og lysfylte malerier betoner bildets flate overflate og hjørner.
Referanser
<References/>
770 Bali
770 Bali er en hovedbelteasteroide. Den ble oppdaga den 31. oktober 1913 av Adam Massinger fra Landessternwarte Heidelberg-Königstuhl i Heidelberg. Den er oppkalt etter Bali, daityaenes konge i de hiduistiske puranaene.
771 Libera
771 Libera er en hovedbelteasteroide. Den ble oppdaga den 21. november 1913 av Joseph Rheden fra Universitäts-Sternwarte Wien i Wien. Rhedens enke ble bedt om å velge navnet og oppkalte den etter en venn av parret.
Groudon
Groudon er en legendarisk pokémon i 3. generasjonen av Pokémon-spillene. Den er av typen Ground (jord) pokémon. Den er basert på Behemot, og er en diger, rød, tungt pansret dinosaur, med hvit mage og hvite pigger langs ryggen. Den har merkelige kanaler i panseret, disse lyser opp når Groudon er opphisset. Groudon er til dags dato en av de aller kraftigste pokémon. Den har evne til å lage voldsomme jorskjelv, få vulkaner til å bryte ut, lage vulkanutbrudd selv der det ikke er vulkaner, konsentrere solskinn til ødeleggende stråler, og den kan sprute flammer som er flere titalls tusen grader varme. Ifølge legenden var den i evig kamp mot Kyogre en gang før Pokémon-verdenen var laget. Der Kyogre oversvømmet landområder, rev Groudon opp jordskorpa og fremkalte store mengder magma som fordampet havene. Groudons spesialevne gjør at den alltid slåss i sterkt solskinn, og den fremkaller tørke der den er. Solskinnet gjør også at den kan fyre av sitt Solar Beam-angrep uten å lade først, og at elektriske angrep sjelden treffer (ikke at Groudon trenger å bry seg om elektriske angrep, den er immun). Groudon har også visse telepatiske evner, som den kan kommunisere med. Den kan også ta over små Pokémon, som var tilfelle med Ash's Pikachu en gang. Groudon bruker mye tid på å vandre rundt i jordens indre, nå som den har sluttet fred med Kyogre.
Navnet kommer antakelig av ordene «ground», som betyr jord, og don, som er en spansk adelstittel. Med andre ord «herren over jorda».
Groudon har nr. 383 i National Dex.
Muhammad Ali av Egypt
Muhammad Ali Pasha al-Mas'ud ibn Agha (osmantyrkisk: ; محمد علي باشا Muḥammad ‘Alī Bāshā; albansk: Mehmet Ali Pasha; tyrkisk: Kavalalı Mehmet Ali Paşa; 4. mars 1769 – 2. august 1849) var en osmansk albansk kommandant i den osmanske hæren som ble wāli (osmansk guvernør) og selverklært khediv («herre») av Egypt og Sudan med midlertidig godkjennelse av Det osmanske rike. Selv om Muhammed Ali ikke var en nasjonalist i moderne forstand, er han ansett som grunnleggeren av det moderne Egypt på grunn av de dramatiske reformer av militæret, økonomien og kulturen som han satte i gang. Han hersket også over områder i Midtøsten utenfor Egypt. Det dynasti som han etablerte kom til å herske over Egypt og Sudan fram til den egyptiske revolusjonen i 1952 ledet av Muhammad Naguib.
Muhammad eller Mehmed/Mehmet
Stavingen av Muhammad Alis fornavn både på arabisk og osmansk-tyrkisk var konsistent: محمد (Muhammad). Dette er det navnet som han ble kjent for hans egyptiske undersåtter, og navnet ble benyttet enhetlig i egyptisk og arabisk historieskrivning. Gitt hans opprinnelige status som kommandant i den osmanske hæren, er hans fornavn imidlertid ofte gjengitt som Mehmed, hvilket er standard gjengivelse av dette navnet på osmansk-tyrkisk, eller Mehmet på albansk og moderne tyrkisk. Vestlig historieskrivning er delt i hvilken form som er å foretrekke, men hvor flertallet synes å favorisere det første. De historikere som framhever hans egyptiske styre fremmer «Muhammad», mens de som fremmer hans osmanske vesen, benytter «Mehmed» eller «Mehmet». Dette er dog kun et emne for dem som benytter latinske bokstaver, og angår ikke arabisk skrift.
Liv og virke
Muhammad Ali var sønn av albanske foreldre og forsørget seg med å selge tobakk fram til han var tjue år i sin fødeby Kavala i Det osmanske rike (som i dag er en del av Hellas). I 1787 ble han offiser i den osmanske hæren og i 1798 ble han underbefal for et regiment av frivillige soldater fra sin hjemby som skulle delta i forsvaret av Egypt mot den franske hæren til Napoléon Bonaparte. Han deltok blant annet i slaget ved Abukir i juli 1799 og holdt da på å drukne da den osmanske hæren la på flukt. Han utmerket seg som befal for sitt regiment gjennom et kavaleriangrep i slaget ved Rahmanieh i 1801. I det kaos som fulgte etter at franskmennene trakk seg ut en innflytelsesrik maktposisjon.
Med sine albanske tropper jagde han ut mamelukkene (den muslimske herskerklassen) fra Kairo i 1804 og ble selv utropt til pasja og tok i 1806 med sultanens bekreftelse sin nye verdighet som wāli (guvernør) over Nedre Egypt. Hans makt og anseelse i den muslimske verden økte ytterligere ved hans seier over den britiske ekspedisjonen til Egypt i 1807 og da han ryddet vekk siste rest av innenlandsk opposisjon ved å invitere 24 ledende mamelukk-beyer til middagsselskap i mars 1811 og massakrerte dem. Med blodbadet på mamelukkene ble han den ubestridte hersker over landet.
Samtidig opptrådte han som erobrer først på Den arabiske halvøya der han gjennom langvarige kamper i årene 1811-1818 greide å undertvinge saudiaraberne samt å erobre de hellige stedene Mekka og Medina. Deretter dro han fra 1820 inn i Sudan hvor hans styrker avanserte langt sørover. Feltleiren i Khartoum vokste til en betydelig handelssted og ikke bare Sudan, men også Sennar og Kordofan ble lagt inn under det egyptiske riket.
Ali gjennomførte gjennomgripende reformer i Egypt: han bygde opp en hær bestående av egyptiske bønder ved innrullere dem til militærtjeneste, hæren ble deretter benyttet til territoriell ekspansjon for Det osmanske riket i Egypts nærområder; han bygde også opp infrastrukturen ved å bygge kanaler og veier. Han etablerte Egypt som et av de største bomullsproduserende land i verden. Også utdannelse ble modernisert, men først og fremst var han opptatt av å styrke hæren og Egypts militære makt.
I formell forstand var Muhammed Ali underlagt Høyporten, den osmanske sentralregjeringen i Istanbul, men i praksis fungerte han mer og mer selvstendig, og i årenes løp viste han at hans hensikt var å gjøre sitt rike uavhengig av Det osmanske rike og sultanens overherredømme. Av denne grunn fikk han sterk støtte fra Frankrike der han ble framstilt som en slags «Østens Napoleon». Muhammad Alis umiddelbare gevinst ble herredømmet over Kreta, men hans sønn Ibrahim greide ikke å vinne over grekerne på Peloponnes til tross for at han gikk fram med stor hensynsløshet. I sjøslaget ved Navarino i 1827 ble det egyptiske flåten hardt skadelidende.
Sultan Mahmud IIs bestrebelse på å undertrykke de delvis uavhengige guvernørenes selvråderett bidro til å påskynde de åpne bruddet mellom Muhammad Ali og hans nominelle overherre. Muhammad innledet striden ved i 1831 å la en hær under ledelse av sønnen Ibrahim rykke inn i Syria og sammen med den egyptiske flåten beleire Akko (i dagens Israel) som etter lang tids beleiring ble erobret i mai 1832. Før den tid hadde Gaza, Jaffa og Jerusalem blitt erobret. Etter at Syria ble underlagt utropte sultanen Muhammad Ali som en opprører og han ble fratatt sine osmanske embeter. Muhammad lot sønnen fortsette angrepet opp og inn i Anatolia der sultanens soldater ble beseiret ved Konia den 21. desember det samme året.
Den egyptiske hæren fortsatte frammarsjen og skapte panikk i Istanbul, men da sultanen nødtvungent ba om russisk hjelp ble Frankrike og England nødt til å gå imellom, og ved deres påtrykk kom partene til en forståelse i mai 1833 hvor Muhammad Ali ble gjort til wāli også over Syria, Aleppo og Damaskus. Sønnen Ibrahim ble som muhassil (skatteoppsynsmann) av den tyrkiske byen Adana. For å vise sin maktposisjon til Muhammad Ali i 1834 tittelen visekonge.
Den syriske befolkningen forsøkte flere ganger å gjøre opprør og befri seg fra Muhammads undertrykkelse, og hans forhold til sultanen fortsatte å være spent. En osmansk styrke stasjonert ved Eufrat gikk i april 1839 inn i Syria, men Ibrahim vant i juni samme år en ødeleggende seier ved Nisib. Muhammads overtak på sultanen ble enda sterkere da hele den osmanske flåten under sin storadmiral gikk over på Muhammads side.
Karl Amundsen
Amundsen vokste opp på en husmannsplass under gården Sjøndem i Brandval. Han gikk i lære og ble bygningssnekker i Kristiania, og bodde så ei tid etter 1900 i Romedal der kona hans var fra. I 1904 bosatte han seg på Løten, og arbeidet på Klevfos Cellulose- & Papirfabrikk. Som formann i fagforeningen fikk han sparken i 1909 fordi han «hadde vært en farlig oppvigler som sådde misnøyens sæd blant arbeiderne». I 1911 fikk han arbeid som forretningsfører for sjukekassa i Løten og ellers var «riksforsikringenes tilsynsmand».
Etter å ha vært med i styret i Hedmark Arbeiderparti i seks år, var han amtsformann i samme parti fra 1912. Det samme året ble han valgt til å representere enmannskretsen Søndre Hedemarken på Stortinget. Valgt inn for Arbeiderpartiet hadde han i 1913-15 sete i tollkomiteen. Ved stortingsvalget 1915 fikk han i andre valgomgang 4 379 stemmer, men tapte for Karl Wefring fra Frisinnede Venstre som fikk 4 886 stemmer. Både i 1921 og 1924 stilte Amundsen som kandidat ved stortingsvalg, i 1924 for det nye Norges Kommunistiske Parti, begge gangene uten å nå opp.
Amundsen ble kjent for å ha kommet på avisnavnet Demokraten.
Muhammad Ali av Egypt
Liv og virke
Deretter fulgte et år med innviklede diplomatiske forhandlinger mellom stormaktene hvor Frankrike forgjeves forsøkte gjøre Muhammad til hersker over Syria. Den franske diplomaten ble imidlertid utmanøvrert av den engelske diplomaten. England, Russland, Preussen, og Østerrike ble enig i juli 1840 om et ultimatum til Muhammad. Han aksepterte stormaktenes vilkår innen ti dager hvor han skulle få Egypt som stattholderdømme og sørlige Syria på livstid. Om han ikke gikk med på dette ville han risikere å miste Syria og etter ytterligere ti dager også Egypt- Til tross for den ivrige krigsagitasjonen i den franske presse var Frankrike ikke villig til å gå til krig mot de andre stormaktene over denne saken. Etter at engelske, russiske og østerrikske eskadrer hadde inntatt Beirut og i november Akko, og da den engelske admiralen Charles Napier viste seg utenfor Alexandria ga Muhammad seg. Han lot den osmanske flåten bli overgitt i forsikring om at han ville få beholde Egypt som stattholderdømme.
Muhammads posisjon ble regulert ved at sultan Abdülmecid ble tvunget til å signere et dekret den 13. februar 1841 som gjorde Muhammad Ali til pasja over Egypt og hersker i sultanens navn over Nubia, Sennaar, Kordofan og Darfur. Muhammad Ali ble i sine siste år svakelig. Han var en diplomatisk dyktig, og samtidig hensynsløs og grusom hersker, og til tross for at han i Europa ble framstilt som en opplyst hersker som fremmet sivilisasjon, kunne han verken lese eller skrive.
I juli 1848 ble Muhammed Ali tvunget til gå av på grunn av en påstått mentalsykdom. Han døde senere i august 1849 og ble etterfulgt av sin sønn og sønnesønn Ibrahim Pasja og Abbas. De viste seg svake som herskere, og i løpet av noen tiår var Egypt under full britisk kontroll.
Historisk omdømme
Den vanlige oppfatningen av Muhammad Ali som «far av det moderne Egypt» ved å være den første hersker siden den osmanske erobringen i 1517 som endelig fravristet Høyporten i Istanbul dens makt i Egypt. Mens han ikke greide å oppnå formell uavhengighet for Egypt i sin levetid, greide han å legge fundamentet for den moderne egyptisk stat. I prosessen med å bygge en hær for å forsvare og ekspandere sitt rike, bygget han et sentralt byråkrati, et utdannelsessystem som gjorde det mulig for sosial mobilitet, og en økonomisk base basert på produksjon av bomull. Hans anstrengelser etablerte hans slekt som herskere av Egypt og Sudan for bortimot 150 år, og gjorde Egypt til de facto uavhengig stat.
Andre historikere har imidlertid ikke vurdert ham som en byggherre, men heller som en erobrer. Ved å være albansk framfor egyptisk opprinnelse, var tyrkisk framfor egyptisk det offisielle språket ved hans hoff. En del historikere har hevdet at han utnyttet egyptisk arbeidskraft og ressurser for sin personlige vinning framfor til fordel for Egypt. I dette synet er Muhammad Ali framstilt som ytterligere en utenlandsk hersker i lang rekke av utenlandske herskere som strekker seg tilbake til den persiske okkupasjonen i 525 f.Kr. Denne oppfatningen er imidlertid i opposisjon til flertallet av egyptiske og arabiske historikere, foruten også slik den generelle egyptiske offentligheten oppfatter ham.
Rudolf Caracciola
Rudolf Caracciola (født 30. januar 1901 i Remagen, Tyskland, død 28. september 1959 i Kassel) var en racerfører fra Tyskland. Han vant det europeiske førermesterskapet i 1950. Dette tilsvarer den moderne Formula One World Championship. Han vant også den europeiske Hillclimbing Championship tre ganger. Caracciola kjørte for Mercedes-Benz og han fikk kallenavnet Regenmeister eller «Regnmester» på grunn av sin dyktighet under våte forhold.
Caracciola begynte med racing mens han jobbet som lærling på en bilfabrikk i 1920-årene. Først begynte han med motorsykler og deretter med sportsbiler. Mens han kjørte for Mercedes-Benz vant han sine to første Hillclimbing EM i 1930 og 1931. Han byttet deretter til Alfa Romeo i 1932 og da vant han Hillclimbing VM for tredje gang. I 1933 etablerte han racingteamet Scuderia CC med sine kollega og racersjåfør Louis Chiron. På grunn av et krasj med bilen under Monaco Grand Prix fikk han flere brudd i det høyre låret. Noe som gjorde at han måtte slutte med racing i over enn et år.
Etter det vendte han tilbake til det nylig reformerte Mercedes-Benz racing teamet i 1934. For dette laget vant han tre EM-titler, i 1935, 1937 og i 1938. Som de fleste tyske racing-førere i 1930-årene, ble Caracciola medlem av nazistenes paramilitære gruppe NSKK, men han ble aldri et medlem av NSDAP. Han returnerte til racingmiljøet etter at den andre verdenskrig var over, men han krasjet under kvalifiseringen for Indianapolis 500 i 1946. Han gjorde nok et comeback i 1952 men ble stoppet av et annet krasj under et sportsbil-løp i Sveits. Etter det pensjonerte han seg.
Discovery Investigations
Discovery Investigations var en rekke britiske forskningsekspedisjoner i Sørishavet for undersøkelse av hval. De ble finansiert av Colonial Office og organisert av Discovery Committee i London som ble etablert i 1918. Hensikten med undersøkelsene var å skaffe en vitenskapelig basis for forvaltningen av hvalforekomstene i Antarktis. Arbeidet resulterte i ny kunnskap om hval, krillen de lever av og oseanografien i deres habitat. Undersøkelsene pågikk fram til 1951.
BBC Arabic Television
BBC Arabic Television er en TV-kanal eid av BBC. Kanalen sender nyheter og informasjon til Midtøsten. Kanalen startet opp 11. mars 2008. Kanalen drives av BBC World Service, og er derfor finansiert av det britiske utenriksdepartementet. På 90-tallet prøvde også BBC seg på en arabisk kanal, men den ble stengt etter to år da mange av de ansatte gikk over til å arbeide for Al Jazeera. Denne kanalen er også i dag hovedkonkurrenten til BBC Arabic.
Landøya
Landøya, også kjent som Landøen, er ei halvøy, et boligstrøk og en grunnkrets på Nesbru nordvest i Asker kommune. Landøya er omkranset av Indre Oslofjord, Øvre Nes, Nesøya og Holmen.
Discovery Investigations
Laboratorium
Landbaserte undersøkelser ble foretatt på Sør-Georgia mellom 1925 og 1931, i et marinbiologisk laboratorium på King Edward Point. Forskerne bodde og arbeidet i bygningen, og ble transportert den snaue kilometeren over King Edward Cove til Grytviken for å studere hval som ble fraktet i land av hvalbåter.
Fartøy
Forskningsfartøyene som ble benyttet var:
Rapporter
Resultater fra undersøkelsene ble trykket i Discovery Reports. Dette var en serie med mange små rapporter som ble utgitt i 38 bind av Cambridge University Press og senere Institute of Oceanographic Sciences. Den siste rapporten forelå i 1980.
Litteratur
Discovery Investigations er beskrevet i følgende bøker:
Landøya
I 1972 ble det bygget en ungdomsskole i nærheten av Landøya som fikk navnet Landøya ungdomsskole. I tillegg finner man Landøya barnehage og Landøya Yatchverft i nærheten av halvøya. Gjennom Landøya går Landøyveien som ender ved Hestesund.
Den norske kunstløpdronningen Sonja Henie bodde på Landøya; veien som huset ligger ved heter idag Sonja Henies vei. Den kjente motstandsmannen Max Manus bodde også på Landøya etter krigen til sin død i 1996.
Toril Rygh
Toril Rygh (født 1964) er en norsk billedkunstner som har hatt en rekke utstillinger i innland og utland. Hun har sin utdannelse fra Emily Carr College of Design i Vancouver og Gerrit Rietveld Academie i Amsterdam.
Sverdet i stenen
Sverdet i stenen (originaltittel: The Sword in the Stone) er en amerikansk tegnet fantasyfilm fra 1963 produsert av Walt Disney.
Toril Rygh
Rygh jobbet i flere år som billedkunstner i Amsterdam, og var fast i stallen til det nederlandske Galleri A´pert. I 1996 flyttet hun tilbake til Norge og etablerte seg som kunstner med utstillinger på bl.a. F15, Kunstnerforbundet, Stenersenmuseet, Henie Onstad Kunstnersenter, Rogaland Kunstnersenter, Buskerud Kunstnersenter, Tromsø Kunstforening, Galleri Ram og Molde Kunstnersenter.
I sin kunstneriske praksis jobber Rygh ofte frem installasjoner og skulpturelle verk som besitter opposisjonelle kvaliteter. "Det organiska blir bryskt sammanfört med det industrialiserade och teknologiska, något som fortsätter i verk efter verk", skriver kritiker Carolina Söderholm om utstillingen på Galleri 21 i Malmö i 2001.
Sverdet i stenen
Filmen bygger på legendene om kong Arthur, løst basert på boka The Sword in the Stone (1938) av T.H. White, som skildrer Arthurs barndom og oppvekst. Det begynner med et magisk sverd som er kilt fast i en ambolt i London. Det sies at den som får sverdet løs blir Englands konge. Mange har forsøkt, men ennå har ingen lykkes. Men så kommer dagen hvor den lille, modige gutten Arthur får prøve seg. Til alles forbauselse trekker han sverdet opp uten problemer. Derfra blir livet et eventyr for Arthur. Han møter ondskapsfulle hekser, ildsprutende drager og trollmannen Merlin. Filmen er den siste animasjonsfilmen som kom ut mens Walt Disney fortsatt var i live.
Den er den 18. i rekken av Disneys klassikere.
Toril Rygh
Flere av verkene til Toril Rygh er blitt lest inn i en feministisk kunstkontekst, gjennom referanser som Meret Oppenheims pelskledde tekopp eller Hannah Wilkes tyggegummiskulpturer.
Sverdet i stenen
Sangene i filmen ble skrevet og komponert av Sherman-brødrene.
Toril Rygh
De senere årene har Rygh jobbet med kollasjer der ulike livsformer settes i sammenheng med hverandre på nytt. Material og motiv samples fra gamle undervisningsplansjer og vitenskapelige illustrasjoner hvor artene er fremstilt som isolert fra den sammenhengen de naturlig inngår i. Rygh legger illustrasjoner av forskjellige organismer som ikke nødvendigvis kommer fra samme biotop oppå hverandre, og visker dermed bort 1900-tallets tro på mennesket på toppen av verdipyramiden. Det som tidligere var fragmentert blir sammenføyet igjen. Mennesket er kun en del av en større helhet.
Sverdet i stenen
Den fikk blandet mottakelse av kritikerne, men ble en suksess hos publikum.
Handling
Kongen av England, Uther Pendragon, dør, men etterlater seg ingen tronarving. Det vises et sverd inne i London, med en inskripsjon som forkynner at den som fjerner sverdet, er den rettmessige kongen av England. Ingen lykkes med å fjerne sverdet, som etter hvert blir glemt, og England går inn i De mørke århundrer. Flere år senere skremmer en 12 år gammel foreldreløs gutt Arthur, ved et uhell en hjort. Dette fører til at hans eldre fosterbror Kay skyter en pil inn i skogen, i stedet for å treffe hjorten.